CELEX: 62007CA0157
Language: sk
Date: 2008-10-23 00:00:00
Title: Vec C-157/07: Rozsudok Súdneho dvora (štvrtá komora) z  23. októbra 2008 (návrh na začatie prejudiciálneho konania, ktorý podal Bundesfinanzhof – Nemecko) – Finanzamt für Körperschaften III in Berlin/Krankenheim Ruhesitz am Wannsee-Seniorenheimstatt GmbH (Sloboda usadiť sa — Dohoda o Európskom hospodárskom priestore (EHP) — Daňová právna úprava — Daňové zaobchádzanie so stratami, ktoré vznikli stálej prevádzkarni nachádzajúcej sa v členskom štáte EHP a patriacej spoločnosti, ktorá má svoje registrované sídlo v členskom štáte Európskej únie)

6.12.2008   
            
            
               SK
            
            
               Úradný vestník Európskej únie
            
            
               C 313/5
            
         Rozsudok Súdneho dvora (štvrtá komora) z 23. októbra 2008 (návrh na začatie prejudiciálneho konania, ktorý podal Bundesfinanzhof – Nemecko) – Finanzamt für Körperschaften III in Berlin/Krankenheim Ruhesitz am Wannsee-Seniorenheimstatt GmbH
   (Vec C-157/07) (1)
   
   (Sloboda usadiť sa - Dohoda o Európskom hospodárskom priestore (EHP) - Daňová právna úprava - Daňové zaobchádzanie so stratami, ktoré vznikli stálej prevádzkarni nachádzajúcej sa v členskom štáte EHP a patriacej spoločnosti, ktorá má svoje registrované sídlo v členskom štáte Európskej únie)
   (2008/C 313/08)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobkyňa: Finanzamt für Körperschaften III in Berlin
   
      Žalovaný: Krankenheim Ruhesitz am Wannsee-Seniorenheimstatt GmbH
   Predmet veci
   Návrh na začatie prejudiciálneho konania – Bundesfinanzhof – Výklad článku 31 Dohody o Európskom hospodárskom priestore (Ú. v. ES L 1, 1994, s. 1; Mim. vyd. 11/052, s. 3) – Dohoda o zamedzení dvojitého zdanenia, ktorá stanovuje zdanenie ziskov stálej prevádzkarne v členskom štáte jej sídla – Odpočet strát zo stálej prevádzkarne od zdaniteľného zisku materskej spoločnosti – Nemožnosť stálej prevádzkarne previesť daňové straty do nasledujúceho obdobia – Dodatočné zdanenie celého odpočtu strát stálej prevádzkarne členským štátom sídla materskej spoločnosti
   Výrok rozsudku
   Článku 31 Dohody o Európskom hospodárskom priestore z 2. mája 1992 neodporuje vnútroštátny daňový režim, ktorý po tom ako pripustil zohľadnenie strát, ktoré utrpela stála prevádzkareň nachádzajúca sa v inom štáte, ako v ktorom je usadená spoločnosť, ktorej patrí táto prevádzkareň, na účely výpočtu dane z príjmov tejto spoločnosti, stanovuje daňové započítanie uvedených strát v čase, keď stála prevádzkareň dosiahne zisk, keď štát, v ktorom sa táto stála prevádzkareň nachádza neprizná nijaké právo na prenos strát, ktoré vznikli stálej prevádzkarni patriacej spoločnosti usadenej v inom štáte, a pokiaľ podľa dohody uzatvorenej medzi dotknutými štátmi o zamedzení dvojitého zdanenia, sú príjmy takého subjektu oslobodené od zdanenia v štáte, v ktorom má spoločnosť svoje registrované sídlo.
   
      (1)  Ú. v. EÚ C 129, 9.6.2007.